Masovni protesti na Tajlandu
Desetine hiljada demonstranata u tajlandskoj prestonici Bangkoku demonstrira protiv vlade premijera Abhisita Vedžadžive i traži nove iz
<!-- IMAGE --> Demonstranti su danas organizovali proteste, ali kažu da će mirne demonstracije nastaviti i narednih dana. Demonstranti odeveni u crvene košulje, sa zastavama i transparentima, okupljaju se u gradu već danima. Mnogi su pristalice bivšeg premijera Taksina Šinavatre, koji je zbačen u vojnom udaru 2006. Taksin sada živi u Dubaiju, ali je i dalje omiljen među siromašnim i ruralnim stanovništvom Tajlanda. Njegove pristalice traže nove izbore, u nadi da će ga oni vratiti na vlast. Demonstranti traže da im se zahtevi prihvate do sutra. Premijer Abhisit je danas izjavio da ne namerava da podnese ostavku ili raspusti parlament. On je takođe rekao da vlada nema nameru da se obračunava sa demonstrantima. Za održavanje reda u Bangkoku, mobilisano je 50 hiljada pripadnika bezbednosih snaga.